Document ID: /roh_data/filtered/fineweb-2-filterrobots_roh.jsonl.gz/41581

La cumissiun vul che lufs na pon betg mo vegnir sajettads sch'i han fatg donns, mabain era per prevegnir donns dal futur, damai vegnir sajettads a moda preventiva. Quai pertutgass lufs che perdan la tema, vegnan memia damanaivel a vischnancas e èn in privel per l’uman.
Sch’in luf po vegnir sajettads u betg duess però vinavant decider l’Uffizi federal d’ambient. Il 2020 aveva il suveran svizzer refusà a l’urna ina revisiun da la lescha da chatscha nua che la regulaziun dal luf fiss era stada part. Ed ussa, la nova prova per regular il luf, quella vegn debattada en la sessiun d’atun.